fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi uk fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv et en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hbs_lat de et en de fi fi it ms fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
maria.kauppila – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
Liiton julkaisemalla uudella videolla kerrotaan Jumalansynnyttäjän juhlista ja niiden viettämisestä.
Jumalansynnyttäjästä käytettyjen nimitysten moninaisuus ilmentää hänen merkitystään ortodoksisessa perinteessä, samoin kuin se, miten paljon kirkkovuodessa on hänelle pyhitettyjä juhlapäiviä.
Liiton Tuohutube-soittolistalta löytyy muitakin Mauran, Arin, Juliaanan, Anastasian, Katariinan ja Laku-koiran tekemiä, kirkkovuotta valottavia videoita. Yleistietoa ortodoksisuudesta tarjoaa liiton Youtube-kanavalla myös Ortodoksisuuden mitä, miksi, miten -soittolista.
Uspenie eli Jumalansynnyttäjän kuolonuneen nukkumisen juhla on viimeinen kirkkovuoden suurista juhlista ja sitä vietetään 15.8.
Kirkkovuoden ensimmäinen juhla, Neitsyt Marian syntymä, muistuttaa pelastuksen alusta ja viimeinen juhla, Neitsyt Marian kuolonuneen nukkuminen, puolestaan siitä, että pelastustyö on saatettu loppuun ja tullut kaikkien osaksi.
Kategoriat Ajankohtaista Avainsanat Dormition, Jumanaläidin juhlat, kirkkovuosi, ONL ry, Ortodoksinen video
ONL ry pyytää esityksiä vuoden 2022 kerhoksi ja ohjaajaksi, sekä hakemuksia hopeisen ansiomerkin saajiksi joko postitse tai sähköpostilla. Lisäksi otetaan esityksiä palkittavista kategoriassa Digitaalisen lapsi- ja nuorisotyön kehittäjät. Esityksiä voi tehdä 20.09.2022 saakka.
Johtokunta tekee päätökset kokouksessaan mahdollisimman pian esitysajan päätyttyä ja muistamiset voidaan jakaa esimerkiksi Kulmakivi-festareilla lokakuun alussa.
Vuoden ohjaajaksi voi esittää sellaista ohjaajaa, joka on kuluneena vuonna tai lähiaikoina osoittanut selkeää innostusta ja onnistumista ortodoksisen lapsi- ja nuorisotoiminnan toteuttamisessa. Vuoden ohjaaja voi olla myös suhteellisen kokematon, tärkeintä on mainio asenne, innostaminen, ahkeruus ja tunnollisuus. Vuoden ohjaaja -maininnasta henkilö saa kunniakirjan ja pienen rahallisen stipendin.
Vuoden kerhoksi voi olla ehdolla säännöllisesti kokoontuva ja toimiva, ortodoksiseen lapsi- ja nuorisotyöhön liittyvä kerho. Vuoden kerho -maininnasta kerho saa kunniakirjan ja pienen rahallisen stipendin.
Hopeista ansiomerkkiä voi anoa henkilölle, joka on tehnyt useita vuosia innokasta työtä ortodoksisten lasten ja nuorten parissa ja hyväksi.
“Hakemuksien perusteella liiton johtokunta valitsee ansioituneimmat henkilöt ansiomerkin saajiksi. Hopeinen ansiomerkki voidaan myöntää vähintään 5 vuotta jatkuneesta ansiokkaasta toiminnasta kirkon nuorisotyön parissa. Erityisiksi ansioiksi hopeisen ansiomerkin hakemisessa voidaan nähdä lisäksi omaa kotiseurakuntaa laajempi vaikuttamisalue tai laaja nuorisotyön kentän toimijuus.”
Hopeisen ansiomerkin saaja saa kunniakirjan, hopeisen merkin ja pienen muistamisen, esim. kukkia.
Lisäksi palkitsemisia voi ehdottaa kategoriassa Digitaalisen lapsi- ja nuorisotyön kehittäjät. Kategorian esitykset tehdään vapaamuotoisella hakemuksella. Sarjan parhaimmat palkitaan kunniakirjalla ja kannustusrahalla.
Vuoden ohjaaja 2022 -esitys (pdf)Lataa
Vuoden kerho 2022 -esitys (pdf)Lataa
Kategoriat Ajankohtaista Avainsanat hopeinen ansiomerkki, ortodoksinen lapsityö, ortodoksinen nuorisotyö, vuoden kerho, vuoden ohjaaja
Tervetuloa Kulmakivi-festareille 7.-9.10. Jyväskylään!
Luvassa on pitkästä aikaa viikonlopullinen yhdessäoloa, koulumajoitusta, vanhoja ja uusia kavereita, Loimolan Voiman konsertti, jumalanpalveluksia, kaupunkisuunnistusta, sekä erilaisia harrastekanavia (esim. keilailu, parkour, sirkus, tägi, museovierailu jne.)
Tapahtuma on tarkoitettu 12-vuotiaille ja sitä vanhemmille nuorille ja nuorekkaille. Myös nuoremmat ovat tervetulleita mukaan, mutta silloin mukana täytyy olla oma aikuinen (vanhempi, kummi, isosisarus tai muu tuttu aikuinen).
Nyt kannattaa ilmoittautua, jotta pääsee mukaan!
Kategoriat Ajankohtaista Avainsanat festarit, Kulmakivi, ONL ry, Ortodoksiset nuoret
Etsimme kesäsomettajia – Looking for social media updaters
Haemme 2-3 nuorta (v. 1994-2007 syntynyttä) kesäsomettajaa pitämään Insta-tilimme elossa ja luomaan eloa nukkuville TikTok-tilillemme ja Discord-serverillemme!
Orthodox Youth Association of Finland ONL ry is also looking for 1-2 young (born 1994-2007) social media updaters for the summertime, preferably speaking Finnish and/ or English PLUS Ukrainian and/ or Russian. Social media uploader will plan and make updates and lives for our social media channels (mainly Instagram and TikTok). More info in English further below.
Kesäsomettajana suunnittelet ja teet joko yksin tai kaverin kanssa sovittuna aikana (esim. 1-2 viikkoa) kesä-heinäkuussa päivityksiä ja livepläjäyksiä näille kanaville. Sisällöissä näkyy ortodoksisuus, mutta kaiken ei tarvitse liittyä suoraan siihen. Toivommekin siis, että olet ortodoksi (jos haette työparina, riittää että toinen teistä on ortodoksi). Yksi henkilö tuottaa somesisältöä viikon ajan ja saa palkkiokseen 60€. Sometusta voi tehdä myös parin kanssa, silloin jakson pituus on kaksi viikkoa ja siitä maksetaan 60€/ hlö/ kahden viikon jakso.
Hae kesäsomettajaksi viimeistään 18.5.2022 joko yksin tai kaverin kanssa.
Hakemuksen voit lähettää videona, ääniviestinä tai kirjallisesti, kerro siinä miksi juuri sinä olisit hyvä kesäsomettaja ja millainen “somekokemus” sinulla on (esim. omat tilisi).
Lähetä kuitenkin nimesi, postiosoitteesi ja puhelinnumerosi joka tapauksessa myös sähköpostilla onl (at) ort.fi ja kerro minkä viestimen kautta olet lähettänyt hakemuksesi jos se ei tule sähköpostiin. Hakemuksen voit lähettää WhatsAppilla (0504658173) , Insta-viestinä (@onlry1943), Fb-viestinä (Ortodoksisten nuorten liitto ONL ry) tai sähköpostilla onl (at) ort.fi
Valittujen kanssa pidetään kesäsomettamisen suunnittelutuokio Teamsissa toukokuun lopussa tai kesäkuun alussa.
The updates must have some Orthodox Christian content, too, and hence we hope that those applying will be Orthodox Christians. One person can upload content for one week and gets 60€ in reward (You may also work in pairs, so that you upload together for 2 weeks and each one gets 60 €/ 2 week period.)
Apply before the 19th of May, you may apply also with a pair. You may apply by making a video, leaving a voice message or by writing; tell us why especially you would be a good uploader and what kind of social media experience you already have.
Also, send your name, postal address and phone number via e-mail to our office onl (at) ort.fi and also remember to tell us, if you leave/ left your application via WhatsApp (0504658173), Insta-message (@onlry1943) or via e-mail.
Those who will be hired, will get further info and planning help at the end of May or the beginning of June (via Teams).
Kategoriat Ajankohtaista Avainsanat kesäsomettaja, kesätyötä, onlry, social media uploader
Ortodoksisen uskonnon stipendinsaajat valittu
Liitolla oli avoinna valtakunnallinen stipendihaku, jossa opettajat saattoivat hakea stipendejä ortodoksisen uskonnon opiskelussa kunnostautuneille oppilailleen. Tänäkin vuonna haku oli suunnattu koskemaan kouluasteensa päättäviä oppilaita.
Jaossa oli 21 rahastipendiä sekä kunniamainintoja. Hakemuksia tuli runsaasti ja jokaisen hiippakunnan alueelta. Stipenditoimikuntaan kuuluivat opettaja Annika Jonninen Suomen Ortodoksisten Opettajien Liitosta sekä Ortodoksisten nuorten liiton edustajina opettaja, johtokunnan jäsen Aleksandra Heikkinen ja toiminnanjohtaja, opettaja Maria Kauppila.
– Oli ilo saada lukea opettajien hakemuksia, toteavat stipendiraadin jäsenet. – Tästä näyttää tulleen jo vakiinut kevätkäytäntö, jonka monet opettajat ovat jo löytäneet, iloitsevat raatilaiset.
– Kiitos kaikille opettajille, jotka jaksoivat kirjoittaa osin laajojakin kuvauksia ja myös sellaisista oppilaista, joilla ei ole koulumenestys itsestäänselvyys.
– Kiitos myös opettajien puolesta Ortodoksisten nuorten liitolle, että tällakin tavalla tuetaan ortodoksisen uskonnon oppilaita, kiittelee Annika Jonninen.
– Uskon, että kun koulun kevätjuhlassa mainitaan ortodoksisen uskonnon stipendin saamisesta, niin se sekä muistuttaa kaikkia läsnäolevia kirkostamme että toivottavasti tuntuu myös lämpimänä läikähdyksenä kaikkien paikalla olevien ortodoksien rintapielessä, pohdiskelee Maria Kauppila.
Monia vuosia palkittaville! (Photo by Ulrika110/ Pixabay/ CANVA)
Stipendejä myönnettiin seuraavasti: kolme stipendiä lukion päättöluokan oppilaille, 10 stipendiä perusopetuksen 9. vuosiluokan oppilaille ja kahdeksan stipendiä perusopetuksen 6. vuosiluokan oppilaille.
Stipendien saajien koulujen paikkakunnat ovat seuraavat:
Yläkoulu: Akaa, Espoo, Joensuu, Kotka, Mikkeli, Nilsiä, Vihtavuori
Alakoulu: Helsinki, Joensuu, Kangasniemi, Kontiolahti, Kotka, Riihimäki, Rovaniemi, Tervakoski
Lisäksi annettiin kunniamainintoja eri puolille Suomea.
Stipendit ja kunniakirjat toimitetaan palkittaville oppilaille koulujen kanslioiden kautta.
Monia armorikkaita vuosia palkittaville oppilaille, heidän läheisilleen ja uskonnonopettajilleen sekä kaikkien koulujen henkilökuntaan kuuluville!
Kategoriat Ajankohtaista Avainsanat ortodoksinen uskonto, SOOLI ry, stipendi, stipnediraati, UO
Stipendihaku ortodoksisen uskonnon oppilaille
HAKU ON PÄÄTTYNYT! Kiitos kaikille hakijoille, stipendilautakunta kokoontuu 6.5. valitsemaan palkittavat.
Ortodoksisten nuorten liitto ONL ry julistaa haettavaksi stipendejä peruskoulun 6. ja 9. luokalla ja sekä lukion viimeisellä (3. tai 4.) luokalla oleville ortodoksisen uskonnon oppilaille. Jaossa on enintään 20 kpl rahastipendejä, perusopetuksen stipendisummat ovat 20€ ja lukiolaisille 50€. Lisäksi voidaan jakaa harkinnanvaraisesti tuotestipendejä. Opettajat voivat lähettää Ortodoksisten nuorten liitolle vapaamuotoisen hakemuksen stipendien saajista.
Stipendit myönnetään innostuneisuudesta, kiinnostuneisuudesta tai kunnostautumisesta opiskelua, erityisesti ortodoksisen uskonnon opiskelua kohtaan. Stipendien myöntämisessä pyritään siihen, että stipendien saajat ovat jakautuneet iältään sekä maantieteellisesti mahdollisimman laajasti. Yksi opettaja voi ehdottaa useampaa stipendiä, kuitenkin valikoiden oppilaistaan vain soveltuvimmat ehdokkaiksi (esim. yksi/ ryhmä tai koulu).
Vapaamuotoiset hakemukset tulee toimittaa ONL:n toimistolle to 5.5.2022 klo 12 mennessä, sähköpostilla: onl (at) ort.fi
Hakemuksesta tulee käydä ilmi:
Stipendin saajan nimi, luokka-aste, koulu, kotikunta ja seurakunta
Stipendin esittäjäopettajan nimi ja yhteystiedot sekä lyhyesti koulutus ja työnkuva
Sen koulun kanslian osoite, jonne mahdollinen stipendi toimitetaan
Hakemukset käsittelee toimikunta, johon kuuluvat liitosta toiminnanjohtaja, opettaja Maria Kauppila ja hallituksen jäsen, opettaja Aleksandra Heikkinen sekä SOOLI ry:n edustaja, opettaja Annika Jonninen.
Stipendit jaetaan postitse, koulujen kanslioiden kautta.
(Picture made in Canva.)
Kategoriat Ajankohtaista Avainsanat ONL ry, ortodoksinen opettaja, ortodoksinen uskonto, stipendihaku, uskonnonopetus
Haemme osa-aikaista toimitus- ja järjestösihteeriä
ONL ry hakee osa-aikaista TOIMITUS- ja JÄRJESTÖSIHTEERIÄ ajalle 1.5.2022 – 31.12.2022
Ortodoksisten nuorten liitto ONL ry hakee osa-aikaista (50 % työaika) toimitus- ja järjestösihteeriä ajalle 1.5.2022 – 31.12.2022. Tehtävä on osa- ja määräaikainen, perusteena Tuohustuli-lehden rahoituksen määräaikaisuus. Tehtävä täytetään 1.5. alkaen tai sopimuksen mukaan ja siihen liittyvä määräaikainen työsopimus on irtisanottavissa kuten toistaiseksi voimassa oleva työsopimus.
Tehtävän keskeisin osa-alue on Tuohustuli-lehden toimittaminen, sisältäen sekä 2-3 printtilehden numeron toimittamisen että verkkolehden jatkuvan toimittamisen ja ylläpitämisen. Lisäksi työnkuvaan voi kuulua ajoittain muita työnantajan osoittamia tehtäviä.
kehittää uuden kahdeksansivuisen printtilehden sekä laajemman verkkolehden sisältöä, mm. ideoi erityisteemoja, tarvittaessa yhteistyössä Aamun Koitto -lehden kanssa
tuottaa ja hankkii molempiin lehtimuotoihin sisältöä sekä ohjaa käytännön tasolla lehden sisällöntuottajia, joista osa on lapsia ja nuoria
vastaa lehden ilmestymisestä, tähän kuuluu mm. jokaisen lehden juttujen oikolukeminen ja kieliasun tarkistus, yhteistyö taittajan kanssa, sekä lehden vedosten tarkastaminen ja painoonsaattaminen, yhteistyössä Aamun Koiton kanssa
kehittää verkkolehteen liittyen sosiaalisen median sisältöä, esim. Youtubessa
tekee muita lehteen liittyviä oheistöitä
on tarvittaessa ja toimitustöiden salliessa mukana liiton viestinnässä ja muissa työnantajan osoittamissa tehtävissä
Edellytyksenä tehtävän menestykselliselle hoitamiselle on riittävä kokemus lehden toimitustyöstä, ortodoksisen kirkon lapsi- ja nuorisotyöstä ja ortodoksisen kirkon elämästä, sekä soveltuva koulutus. Tehtävään valittavalla tulee myös olla osaamista tai ainakin kiinnostuneisuutta verkkoviestintään ja -sisältöjen kehittämiseen. Lisäksi hänen tulee osata ilmaista asioita sujuvasti kirjoittamalla sekä olla Suomen ortodoksisen kirkon jäsen, työn kasvatuksellisen luonteen vuoksi.
Tehtävässä noudatetaan ortodoksisen kirkon työehtosopimusta ja palkka määräytyy vaativuusryhmän 3 mukaisesti. Tehtävässä on neljän (4) kuukauden koeaika. Ennen työn vastaanottamista valitun on esitettävä rikosrekisterilain 6 § 2 momentissa tarkoitettu rikosrekisteriote.
Sähköiset hakemukset, joihin tulee liittää cv tai ansioluettelo, osoitetaan ONL ry:n johtokunnalle ja lähetetään viimeistään 18.3.2022 liiton toiminnanjohtaja Maria Kauppilalle.
Toiminnanjohtaja Maria Kauppila, maria.kauppila (at) ort.fi ja p: 050 4658172
Järjestösihteeri Annakaisa Onatsu, annakaisa.onatsu (at) ort.fi
Ortodoksisten nuorten liitto ONL ry on valtakunnallinen, kirkollista nuorisotyötä tekevä keskusjärjestö. Toiminnan pääalueina ovat Koulutustoiminta, leirit, tapahtumat ja kansainvälinen toiminta; Tiedotustoiminta, viestintä ja julkaisutoiminta; Nuorten osallisuus; sekä Seurakuntien lapsi- ja nuorisotyön tukeminen. Liiton toiminnan päärahoittajat ovat Suomen ortodoksinen kirkko sekä Opetus- ja kulttuuriministeriö.
Kategoriat Ajankohtaista Avainsanat ONL ry, toimitussihteeri, Tuohustuli, työpaikkailmoitus
Mitä kuului liiton vuoteen 2021?
Vuosi 2021 oli liiton 78. toimintavuosi. Osa toiminnasta pystyttiin järjestämään suunnitellusti, mutta Covid19-pandemian vuoksi asioista osa piti järjestellä toisin kuin toimintasuunnitelmavaiheessa kaavailtiin.
Liiton vuositeemana jatkui edelleen kestävä kehitys, sitä käsiteltiin niin nuorisotyöpäivillä kuin johtokunnan ja henkilöstön kehittämispäivässäkin. Ortodoksiset nuoret ja ilmastohuominen -ajatushautomotapaamiset olivat antoisia ja niissä liiton johto sai nuorilta ja muilta osallistujilta hyviä eväitä toiminnan kehittämiseen. Myös osallisuus ja kirkollisen nuorisotyön arvostuksen parantaminen olivat tavoitelistalla ja näihin liittyi mm. ortodoksisen nuorisotyön tilastojen kerääminen sekä ortodoksisten osaamismerkkien lanseeraaminen.
Liitto oli eteenpäinvievässä roolissa ortodoksisen kasvatuksen ja opetuksen sivuston Ortodoksisto.fi suunnittelussa ja ensimmäisen vaiheen rakentamisessa, joka tehtiin yhteistyössä lukuisten muiden toimijoiden kanssa. Verkkokursseina järjestettiin leirinohjaajien peruskurssi, kirkollisen arabian alkeiskurssi sekä jo edellisen vuoden puolella aloitettu kerhonohjaaja-kurssi.
Valtakunnalliset ortodoksiset Kulmakivi-nuorisofestarit jouduttiin jälleen siirtämään vuodella pandemian vuoksi. Tilalle tuotettiin EtäKulmakivi -livestream, jonka tekivät nuoret toisille nuorille ja jossa oli vuorovaikutteisena osiona mm. tietokilpailu, johon osallistui nuorisoryhmiä eri puolilta maata.
Kesällä liitto työllisti viisi kesäsomettajaa, jotka tuottivat sisältöä liiton Instagramiin, Tiktokiin ja Discord-palvelimelle. Lisäksi keväällä liitolla oli paastolive-sarja Instagramissa ja pitkin vuotta siellä oli livenä myös ”Juuso&Severi-show”.
Liiton vuosikokous järjestettiin ensimmäistä kertaa etäosallistumisen mahdollistavana ja kaikki osallistujista olivat mukana Teamsin kautta, äänestystilanteita varten käytössä oli Äänestyskoppi.fi-palvelu.
Liiton julkaisema ortodoksinen lasten ja nuorten lehti Tuohustuli ilmestyi perinteikkäässä muodossaan vielä kertomusvuoden. Liitto oli mukana valmistelemassa kirkolliskokoukselle tehtyä rahoituspohjan muutosesitystä ja kirkolliskokous teki päätöksen tukea uudenmuotoista lehteä siten, että lapsille suunnattua materiaalia menee jatkossa kaikkiin kirkon jäsentalouksiin, kirkon Aamun Koitto -lehden mukana.
Liitto teki nuorille suunnatun kyselyn nuorisotyöstä ja ilmastoasioista. Lisäksi koulujen uskonnonopetusta haluttiin pitää esillä järjestämällä stipendihaku, jossa ortodoksiset opettajat saattoivat hakea pieniä rahastipendejä erityisesti perus- ja lukiopetuksen viimeisillä luokilla kunnostautuneille ortodoksisen uskonnon opetuksen oppilaille.
Kertomusvuonna oli toinen kerta, jolloin liiton jäseniä laskettiin siten että yhteisöjäsenten (ortodoksisen kirkon seurakunnat ja yksi yhdistys) alle 29-vuotiaat jäsenet laskettiin jäsentenjäseniksi. Näin laskien liiton työn kohderyhmänä on keskimäärin noin 17.000 alle 29-vuotiasta. Uudistuksen myötä liitolle jäi edelleen myös pieni määrä (681) suoria henkilöjäseniä.
Liiton toiminnan päärahoittajat olivat vuonna 2021 Suomen ortodoksinen kirkko sekä Opetus-. ja kulttuuriministeriö. Muita tulonlähteitä olivat mm. osallistumismaksut, tilaus- ja tuotemyyntituotot, sijoitusasunnon vuokratuotot, Opintokeskus Siviksen kurssituki sekä yhteisöjäsenten jäsenmaksut. Liiton maksuvalmius oli normaali ja tase vahva ja liitto on vakavarainen. Tilinpäätös 2021 oli noin viisi tuhatta euroa ylijäämäinen.
Liiton johtokunnassa toimi puheenjohtajan lisäksi kuusi muuta luottamushenkilöä ja heistä neljä oli alle 29- vuotiaita. Liitolla oli kolme työntekijää päätoimisessa työsuhteessa, lisäksi liitto työllisti vuoden aikana reilut 60 määrä- ja osa-aikaista työntekijää, toiminnassa oli mukana myös useita kymmeniä talkoolaisia. Liitto sai tehdä yhteistyötä myös lukuisten seurakuntien ja niiden työntekijöiden kanssa esim. koulutusten ja tapahtumien järjestämisessä ja materiaalin tuotannosta.
KIITOS KAIKILLE MUKANAOLLEILLE JA TYÖMME TUKIJOILLE!
Koko toimintakertomus on luettavissa täältä.
Kategoriat Ajankohtaista Avainsanat liiton vuosi 2021, onlry, toimintakertomus
Toivotamme kaikille riemullista Kristuksen syntymäjuhlaa sekä armorikasta uutta vuotta 2022!
Christ is born, glorify Him!
Toimistomme on suljettuna joulun ajan, palvelemme taas 4.1.2022 alkaen.
Kategoriat Ajankohtaista Avainsanat joulu, joulutervehdys, kristus syntyy
Kirkon tuki liiton työlle jatkuu
Kollaasi, jossa poimintoja menneiden
Suomen ortodoksisen kirkon tuki liiton työlle jatkuu myös vuonna 2022. Juuri päättynyt kirkolliskokous vahvisti kirkon ja liiton yhteistyösopimukseen kirjatun yleisavustuksen määrän, 135 t €; lisäksi liitto saa 5 t € kansainvälisen toiminnan avustusta. Kirkon tuki liitolle on ollut viime vuosina n. 45-48% kokonaistuloista, muita tuloja liitto saa mm. Opetus- ja kulttuuriministeriön yleisavustuksesta, Sivis-opintokeskuksen tuntitukimaksuista, julkaisujen myynnistä sekä osallistumis- ja yhteisöjäsenmaksuista.
Kiitämme lämpimästi kaikkia toimintaamme tukevia!
Kirkolliskokouksen päätöksellä Tuohustuli ilmestyy vuodesta 2022 lähtien kirkon jäsenlehden, Aamun Koiton, liitteenä. Käytännön toimitustyön yksityiskohdista sovitaan lähiakoina, se tullee olemaan Ortodoksisten nuorten liiton ja Aamun Koiton yhteistyötä. Liitossa iloitaan siitä, että tulevana vuonna kirkkomme lapsijäsenillä on yhdenvertaiset mahdollisuudet juuri heidän kehitystasolleen suunnattuun ortodoksiseen painotuotemateriaaliin.
Viimeinen nykymuotoinen Tuohustuli kolahtaa postiluukusta joulukuun alkupuolella, ja sen jälkeen Tuohustuli-liite tulee Aamun Koiton mukana kaikkiin kirkon jäsentalouksiin.
yhdistyy tyylitelty puu ja ristiaihe.
Kirkon kasvatuksen ja opetuksen sivusto Ortodoksisto kasvaa
Kirkon kolmen suuren järjestön, vapaaehtoisten ja lukuisien seurakuntien ja muiden kirkollisten toimijoiden yhteistyönä vuonna 2021 käynnistetty kirkon kasvatuksen ja opetuksen sivusto, Ortodoksisto, saa tulevana vuonna ikioman koordinaattorin, joka työskentelee kirkon palvelukeskuksessa, ja jonka tehtävänä on laajentaa ja kehittää Ortodoksistoa eteenpäin.
Voit tutkia tarkemmin sivustoa osoitteessa Ortodoksisto.fi
Liitto on mukana myös Kirkkopäivät 2023 -tapahtuman valmistelussa; kirkolliskokous päätti tukea päivien järjestämistä taloudellisesti, joskin saatu jäi puoleen anotusta.
Lisäksi liitto on tyytyväinen, että kirkolliskokoukselle tehty esitys toimintaohjeiden laatimisesta seksuaalisen häirinnän ja hyväksikäytön epäilytilanteiden varalta hyväksyttiin.
Sivu1 Sivu2 … Sivu10 Seuraava →
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.